Katika waraka huo, Lissu ambaye alishambuliwa kwa zaidi ya risasi 30 Septemba 7 2017 amechapisha waraka huo mitandaoni Jumapili Januari 6 2018 na kuendelea kuhoji Bunge na Serikali ya Tanzania kutogharamia matibabu yake na pia kukwama kwa uchunguzi na kukamatwa kwa watu waliomshambulia.

Mbali na kudai gharama za matibabu ya Bunge, Lissu amelalamika kutotembelewa na Spika wa Bunge, Job Ndugai wala watumishi wa Bunge licha ya kuahidiwa.

"Hadi ninapoandika maneno haya, bado Spika Ndugai hajatimiza ahadi yake hiyo. Hakuna mjumbe wa Tume ya Utumishi wa Bunge, au afisa yeyote wa Bunge, aliyefika hospitalini kuniona na kunijulia hali," amesema.

Lissu amesema kuwa anaanza mwaka 2019 aikiendelea kutibiwa na kutunzwa kwa michango na fadhila ya Wasamaria Wema, wa Kitanzania na wasiokuwa Watanzania. 

"Kwangu mimi, hili ni jambo la heshima kubwa na la kujivunia sana. Ninaamini Wasamaria Wema hawa wamejitolea kunitibu na kunitunza muda wote huu, kwa sababu wanafahamu na kuunga mkono msimamo wangu wa kisiasa wa miaka yote: kujenga nchi na jamii isiyotegemea matakwa na fadhila za mtu mmoja mwenye mamlaka; bali jamii na nchi inayoongozwa na misingi na kanuni za demokrasia, haki, ubinadamu na ukweli,"ameandika Lissu.

Awali Bunge na serikali ya Tanzania walisema hawakuweza kugharamia matibabu ya mbunge huyo kwa sababu hakufuata utaratibu rasmi wakati akisafirishwa nje ya nchi kwa matibabu. 

Tundu Lissu akizungumza na mwandishi wa BBC, Zuhura Yunus

Gazeti la Mwananchi la Tanzania limemnukuu Spika Job Ndugai kuwa amemjibu Lissu  akimtaka arejee Tanzania waweke mambo mezani kisha Watanzania wapime nani asiye na shukrani.

"Katika shambulio hili, hakuna anayeshukiwa na Jeshi letu la Polisi hadi sasa. Hakuna aliyehojiwa na wapelelezi mahiri wa Jeshi letu la Polisi. Hakuna aliyekamatwa na kwa hiyo, hakuna aliyeshtakiwa" alidai Lissu.

Watu wasiojulikana

Lissu ambaye hivi karibuni ameeleza nia yake ya kugombea urais mwaka 2020 kupitia Chadema amelizungumzia suala la watu wasiojulikana akidai watu hao "wameendelea kuwatesa... \n\nNipe kichwa kizuri cha makala hapo juu.
Tundu Lissu: Mnadhimu Mkuu wa upinzani Tanzania asema 2019 ni mwaka wa kurudisha demokrasia, haki za binadamu na utu wa Watanzania